
REFERATUL DE APROBARE A PROIECTULUI DE HOTĂRÂRE
privind aprobarea participării Municipiului Timișoara, în calitate de Partener 4, la constituirea  „Consorțiului Regional pentru Învățământ Dual Vest Timișoara”

1. Descrierea situației actuale
Una dintre principalele probleme cu care se confruntă  învățamântul profesional și tehnic (ÎPT), în momentul de față, este ineficiența pregătirii practice, explicabilă prin: 
● raportul inadecvat dintre teorie și practică (mai cu seamă în cazul învățământului liceal tehnic); 
● lipsa sau slaba calitate a dotării din atelierele școală;
● pregătirea modestă a personalului de specialitate din școli și absența unor raporturi contractuale clare între școală și potențialii angajatori, mai ales pentru anumite specializări sau parteneriate foarte recente. 
De asemenea, o alta provocare constă în lipsa unor spații educaționale în care elevul din ÎPT să se familiarizeze cu întreaga rută profesională completa în regim dual.
ÎPT nu poate funcționa într-un mod eficient în lipsa unui parteneriat solid cu partenerii sociali, mai ales cu cei din mediul economic, astfel încât să se poată realiza învățarea la locul de muncă	

În acest sens, Municipiul Timișoara intenționează să participe în calitate de Partener 4, în vederea constituirii Consorțiului Regional pentru Învățământ Dual Vest Timișoara, în conformitate cu Metodologia privind constituirea consorțiilor pentru învățământ dual elaborată de Ministerul Educației prin Ordin nr. 6.216/09.11.2022. Consorțiul va fi constituit obligatoriu din următoarele tipuri de entități: instituții de învățământ superior de stat/particulare acreditate,  unități de învățământ preuniversitar de stat/particular acreditate, unități administrativ–teritoriale (UAT), operatori economici. 
 		
2. Schimbări preconizate și rezultate așteptate
Obiectivul final al consorțiului este depunerea unei cereri de finanțare pe linia de finanțare deschisă în acest moment prin Ministerul Educației Naționale, în calitate de coordonator de reformă și de investiții,  mai exact ”Programul-pilot pentru dezvoltarea consorțiilor regionale pentru învățământ dual”, Componenta C15: Educație, Reforma 4: Crearea unei rute profesionale complete pentru învățământul tehnic superior, Investiția 6: Dezvoltarea a minimum 10 consorții regionale și dezvoltarea și dotarea a minimum 10 campusuri profesionale integrate, în cadrul Planului Național de Redresare și Reziliență (PNRR). Termenul limită de depunere este 20 februarie 2023.

2. Alte informații:
	Unul din criteriile de eligibilitate în cererea de finanțare o reprezintă prezentarea dovezii dreptului de proprietate sau dreptului de administrare asupra terenului de minimum 20.000 m2, de către UAT sau de către instituția de învățământ superior de stat. 





3. Concluzii:
Având în vedere necesitatea și oportunitatea accesării fondurilor europene nerambursabile disponibile prin PLANUL NAȚIONAL DE REDRESARE ȘI REZILIENȚĂ, Pilonul IV: Politici pentru noua generație Componenta C15: Educație Reforma 4: Crearea unei rute profesionale complete pentru învățământul tehnic superior Investiția 6: Dezvoltarea a minimum 10 consorții regionale și dezvoltarea și dotarea a minimum 10 campusuri profesionale integrate, se propune participare Municipiului Timișoara, în calitate de Partener 4, la constituirea „Consorțiului Regional pentru Învățământ Dual Vest Timișoara”.

NOTĂ: Elementele de natură tehnică, de detaliu, se vor regăsi în raportul de specialitate și, dacă se impune, în nota de fundamentare

